CELEX: 31986R1836
Language: el
Date: 1986-06-12 00:00:00
Title: Κανονισμός (ΕΟΚ) αριθ. 1836/86 της Επιτροπής της 12ης Ιουνίου 1986 που τροποποιεί τον κανονισμό (ΕΟΚ) αριθ. 685/69 όσον αφορά την ημερομηνία αναλήψεως του βουτύρου που αγοράζεται στην παρέμβαση

Avis juridique important

|

31986R1836

Κανονισμός (ΕΟΚ) αριθ. 1836/86 της Επιτροπής της 12ης Ιουνίου 1986 που τροποποιεί τον κανονισμό (ΕΟΚ) αριθ. 685/69 όσον αφορά την ημερομηνία αναλήψεως του βουτύρου που αγοράζεται στην παρέμβαση  

Επίσημη Εφημερίδα αριθ. L 158 της 13/06/1986 σ. 0057 - 0057 Φινλανδική ειδική έκδοση: Κεφάλαιο 3 τόμος 21 σ. 0093  Σουηδική ειδική έκδοση: Κεφάλαιο 3 τόμος 21 σ. 0093 

***** ΚΑΝΟΝΙΣΜΟΣ (ΕΟΚ) αριθ. 1836/86 ΤΗΣ ΕΠΙΤΡΟΠΗΣ  της 12ης Ιουνίου 1986  που τροποποιεί τον κανονισμό (ΕΟΚ) αριθ. 685/69 όσον αφορά την ημερομηνία αναλήψεως του βουτύρου που αγοράζεται στην παρέμβαση  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1335/86 (2), και ιδίως το άρθρο 6 παράγραφος 7,  Εκτιμώντας:  ότι το άρθρο 5 παράγραφος 6 του κανονισμού (ΕΟΚ) αριθ. 685/69 της Επιτροπής της 14ης Απριλίου 1969 σχετικά με τις λεπτομέρειες της εφαρμογής των παρεμβάσεων στην αγορά του βουτύρου και της κρέμας γάλακτος (3), όπως τροποποιήθηκε τελευταία από τον κανονισμό (ΕΟΚ) αριθ. 2576/85 (4) καθορίζει την ημερομηνία αναλήψεως ως την ημέρα εισόδου του βουτύρου στην ψυκτική εγκατάσταση που ορίζεται από τον οργανισμό παρεμβάσεως·  ότι η πείρα που αποκτήθηκε απόδειξε ότι η διάταξη αυτή συνεπάγεται ανώμαλες καταστάσεις που χαρακτηρίζονται από μαζικές αγορές στην παρέμβαση χωρίς αυτές να δικαιολογούνται από τις πραγματικές συνθήκες της αγοράς· ότι κατά συνέπεια θα πρέπει να τροποποιηθεί η εν λόγω διάταξη·  ότι η Επιτροπή Διαχειρίσεως Γάλακτος και Γαλακτοκομικών Προϊόντων δεν διετύπωσε γνώμη μέσα στην προθεσμία που όρισε ο πρόεδρός της,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 685/69 τροποποιείται ως εξής:  1. Το άρθρο 5 παράγραφος 6 αντικαθίσταται από το ακόλουθο κείμενο:  «6. Κατά την έννοια του παρόντος κανονισμού η ημέρα αναλήψεως είναι η εξηκοστή μέρα μετά την είσοδο του βουτύρου στην ψυκτική εγκατάσταση που ορίζεται από τον οργανισμό παρεμβάσεως».  2. Στα άρθρα 4 και 6 παράγραφος 1 ο όρος «ανάληψη» αντικαθίσταται από τον όρο «είσοδος του βουτύρου στην ψυκτική εγκατάσταση που ορίζεται από τον οργανισμό παρεμβάσεως».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 12 Ιουνίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 119 της 8. 5. 1968, σ. 19.  (3) ΕΕ αριθ. L 90 της 15. 4. 1969, σ. 12.  (4) ΕΕ αριθ. L 246 της 13. 9. 1985, σ. 19.